Einat Kalisch-Rotem, Hebreeus: עינת קליש-רותם , (gebore op 3 September 1970 in Haifa) is 'n Israelse argitekt en politikus wat aan die Arbeidsparty (HaAvoda) behoort. Sedert 20 November 2018 is sy die burgemeester van die Noord-Israeliese hawestad Haifa (in 2013 het sy vergeefs geprobeer burgemeester te word). Sy is die stad se eerste vroulike burgemeester. Kalisch-Rotem het in die Israeliese Lugmag gedien en argitektuur en stedebou aan die Technion in Haifa en stadsbeplanning aan die ETH Zürich in Zürich gestudeer. Sy het 'n argitektuur-firma wat homself besig hou met stads- en streekbeplanning, en onderwys aan die Technion sowel as aan die Tel Aviv Universiteit. Aan haar is verskeie pryse toegeken. Einat Kalisch-Rotem is getroud en het twee kinders. Sy beskik oor 'n swart band in karate. Wikimedia Commons het meer media in die kategorie Einat Kalisch-Rotem. (he) Einat Kalisch-Rotem se webwerf Geargiveer 10 November 2018 op Wayback Machine (en) (he) Die amptelike webwerf van Haifa Haifa elects first woman mayor, The Jerusalem Post, 31 Oktober 2018 Kalisch-Rotem takes Haifa, Huldai keeps Tel Aviv, Globes, 31 Oktober 2018